b"\n_START_ARTICLE_\nThe Libertines\n_START_SECTION_\nAnkstyvoji metai (1997-2002)\n_START_PARAGRAPH_\nThe Libertines \xc4\xafk\xc5\xabr\xc4\x97jai Carl Bar\xc3\xa2t ir Pete Doherty susitiko Carl studijuojant dram\xc4\x85 Brunel universitete, Uksbrid\xc5\xbee. Carl dalinosi but\xc4\x85 Ri\xc4\x8dmonde su Amy-Jo Doherty, vyresni\xc4\x85ja Pete seserimi. Carl ir Pete santykiai vyst\xc4\x97si neigiama kryptimi tol, kol duetas suvok\xc4\x97 savo kolektyvinio darbo k\xc5\xabrybin\xc4\xaf potencial\xc4\x85 ir atrado ry\xc5\xa1\xc4\xaf per bendr\xc4\x85 aistr\xc4\x85 muzikos k\xc5\xabrimui. Prasimok\xc4\x99s dvejus metus, Bar\xc3\xa2t met\xc4\x97 dram\xc4\x85, Pete i\xc5\xa1\xc4\x97jo i\xc5\xa1 savo angl\xc5\xb3 literat\xc5\xabros kurso Queen Mary koled\xc5\xbee po met\xc5\xb3 studij\xc5\xb3, ir jie kartu apsigyveno bute Camden Road gatv\xc4\x97je. Duetas suformavo grup\xc4\x99 kartu su kaimynu Steve Bedlow, paprastai vadinamu Scarborough Steve, ir pasivadino The Strand. V\xc4\x97liau grup\xc4\x97s pavadinimas buvo pakeistas \xc4\xaf The Libertines pagal Markizo de Sado knyg\xc4\x85 \xe2\x80\x9eLust of the Libertines\xe2\x80\x9c (pavadinimas \xe2\x80\x9eThe Albion\xe2\x80\x9c taip pat buvo svarstytas, ta\xc4\x8diau j\xc4\xaf atmet\xc4\x97). D\xc4\x97ka Bedlow, Pete ir Carl sutiko John Hassall ir Johnny Borrell, Hassall tapo grup\xc4\x97s bosistu. Tuo metu grup\xc4\x97 dar netur\xc4\x97jo pastovaus b\xc5\xabgnininko, ta\xc4\x8diau reng\xc4\x97 koncertus, nema\xc5\xbeai j\xc5\xb3 vyko Doherty ir Bar\xc3\xa2t bute._NEWLINE_Per kelias savaites The Libertines i\xc5\xa1sinuomojo Odessa studij\xc4\x85 su tikslu \xc4\xafra\xc5\xa1yti tris dainas, padedami Gwyn Mathias (kuris anks\xc4\x8diau dirbo su The Sex Pistols). Grupei nusivylus tur\xc4\x97jusiu groti b\xc5\xabgnininku, Mathias per trump\xc4\x85 laik\xc4\x85 prikalbino Paul Dufour, kuris, b\xc5\xabdamas 54-i\xc5\xb3 met\xc5\xb3 am\xc5\xbeiaus, buvo gerokai vyresnis u\xc5\xbe kitus narius. Nepaisant am\xc5\xbeiaus skirtum\xc5\xb3, Dufour grup\xc4\x97 paliko pakankamai didel\xc4\xaf \xc4\xafsp\xc5\xabd\xc4\xaf, kad prie jos prisijungt\xc5\xb3, ir jie prad\xc4\x97jo \xc4\xafra\xc5\xa1in\xc4\x97ti bei groti koncertuose kartu. Roger Morton, NME \xc5\xbeurnalistas, \xc4\xafvertino The Libertines potencial\xc4\x85 jiems grojant Islingtone, ir su draugu pasisi\xc5\xabl\xc4\x97 tapti grup\xc4\x97s vadybininkais. Nepaisydami kito pasi\xc5\xablymo, kur\xc4\xaf pateik\xc4\x97 patyr\xc4\x99s muzikos industrijos \xc5\xbeaid\xc4\x97jas John Waller, grup\xc4\x97s nariai nusprend\xc4\x97 naudotis Mortono paslaugomis. Morton darb\xc4\x85 met\xc4\x97 po \xc5\xa1e\xc5\xa1i\xc5\xb3 nes\xc4\x97kming\xc5\xb3 m\xc4\x97nesi\xc5\xb3._NEWLINE_2000-\xc5\xb3j\xc5\xb3 kovo m\xc4\x97nes\xc4\xaf The Libertines susipa\xc5\xbeino su Banny Poostchi, Warner Chappel muzikos leidybos \xc4\xafmon\xc4\x97s teisininke. Nusprendusi, kad grup\xc4\x97 perspektyvi, Banny tapo j\xc5\xb3 vadybininke. Jie \xc4\xafra\xc5\xa1\xc4\x97 \xe2\x80\x9eLegs 11\xe2\x80\x9c, j\xc5\xb3 geriausi\xc5\xb3 8-i\xc5\xb3 dain\xc5\xb3 rinkin\xc4\xaf (kuris v\xc4\x97liau tapo populiariu \xc4\xafra\xc5\xa1u tarp fan\xc5\xb3). Ta\xc4\x8diau iki t\xc5\xb3 met\xc5\xb3 gruod\xc5\xbeio m\xc4\x97nesio grup\xc4\x97 vis dar netur\xc4\x97jo kontrakto, ir Dufour, Hassall bei Pootschi bei The Libertines keliai i\xc5\xa1siskyr\xc4\x97 . Pana\xc5\xa1aus stiliaus muzik\xc4\x85 grojan\xc4\x8dios grup\xc4\x97s The Strokes s\xc4\x97km\xc4\x97 privert\xc4\x97 Pootschi perm\xc4\x85styti savo sprendim\xc4\x85. Ji suk\xc5\xabr\xc4\x97 plan\xc4\x85 (pavadint\xc4\x85 \xe2\x80\x9ePlanu A\xe2\x80\x9c), pagal kur\xc4\xaf grup\xc4\x97 tur\xc4\x97jo pasira\xc5\xa1yti kontrakt\xc4\x85 su Rough Trade per \xc5\xa1e\xc5\xa1is m\xc4\x97nesius. Tuo laikotarpiu jie \xc4\xafra\xc5\xa1\xc4\x97 daug dain\xc5\xb3, kurios v\xc4\x97liau pasirod\xc4\x97 pirmajame albume. Johnny Borrell tapo grup\xc4\x97s bosistu, o Gary Powell b\xc5\xabgnininku. 2001-\xc5\xb3j\xc5\xb3 spalio 1-\xc4\x85j\xc4\x85 jie sureng\xc4\x97 pasirodym\xc4\x85 Rough Trade atstovui James Endeacott. Jo parama l\xc4\x97m\xc4\x97, kad gruod\xc5\xbeio 11-\xc4\x85 dien\xc4\x85 The Libertines gavo prog\xc4\x85 pagroti Rough Trade vald\xc5\xbeiai \xe2\x80\x93 Geoff Travis ir Jeanette Lee. Grupei buvo pasi\xc5\xablytas kontraktas, kuris tur\xc4\x97jo b\xc5\xabti pasira\xc5\xa1ytas gruod\xc5\xbeio 21-\xc4\x85j\xc4\x85._NEWLINE_Iki pilnos sud\xc4\x97ties tr\xc5\xabko bosisto (Borrell i\xc5\xa1\xc4\x97jo, kad gal\xc4\x97t\xc5\xb3 formuoti savo grup\xc4\x99 Razorlight), tad Hassall galiausiai sugr\xc4\xaf\xc5\xbeo. Jis buvo \xc4\xafsp\xc4\x97tas, kad tur\xc4\x97s likti antrame plane, nes grup\xc4\x97s branduol\xc4\xaf sudarys Doherty ir Bar\xc3\xa2t partneryst\xc4\x97. Doherty ir Bar\xc3\xa2t kartu i\xc5\xa1sinuomojo nauj\xc4\x85 b\xc5\xabt\xc4\x85 Teesdale gatv\xc4\x97je ir pavadino j\xc4\xaf \xe2\x80\x9eThe Albion Rooms\xe2\x80\x9c (Albiono Kambariais). V\xc4\x97liau \xc5\xa1ios patalpos tapo daugelio nelegali\xc5\xb3 grup\xc4\x97s koncert\xc5\xb3 vieta.\n_START_SECTION_\nUp the Bracket (2002-2003)\n_START_PARAGRAPH_\nPastovi grup\xc4\x97s sud\xc4\x97tis leido The Libertines daugiau groti gyvai, jie \xe2\x80\x9eap\xc5\xa1ild\xc4\x97\xe2\x80\x9c tokias grupes kaip The Strokes ir The Vines. J\xc5\xb3 vardas tapo gerai \xc5\xbeinomas muzikos spaudoje, ypa\xc4\x8d jais susidom\xc4\x97jo NME (\xc5\xbeurnalas d\xc4\x97mesio grupei negail\xc4\x97jo ir tolimesn\xc4\x97s j\xc5\xb3 karjeros metu)._NEWLINE_Pirmasis \xc4\xafra\xc5\xa1ytas singlas buvo dvigubas, i\xc5\xa1 What A Waster ir I Get Along sudarytas A-side, prie kurio dirbo buv\xc4\x99s Suede gitaristas Bernard Butler. Jis buvo i\xc5\xa1leistas bir\xc5\xbeelio 3-i\xc4\x85 dien\xc4\x85, bet spauda nerod\xc4\x97 didelio entuziazmo, o radijo stotys nenor\xc4\x97jo jo groti d\xc4\x97l didelio kiekio ne\xc5\xa1vankybi\xc5\xb3. Cenz\xc5\xabruota versija BBC Radio 1 did\xc5\xbe\xc4\x97j\xc5\xb3 Mark ir Lard buvo i\xc5\xa1rinkta savait\xc4\x97s singlu. The Libertines savo singlo pasirodymo savait\xc4\x99 atsid\xc5\xabr\xc4\x97 ant NME vir\xc5\xa1elio, \xc4\xafra\xc5\xa1as pasiek\xc4\x97 37-\xc4\x85 viet\xc4\x85 Did\xc5\xbeiosios Britanijos singl\xc5\xb3 tope._NEWLINE_Pirm\xc4\x85j\xc4\xaf album\xc4\x85 \xc4\xafra\xc5\xa1\xc4\x97 ir prodiusavo Mick Jones, buv\xc4\x99s The Clash narys. Albumas, pavadintas Up the Bracket, buvo \xc4\xafra\xc5\xa1ytas RAK studijoje, St John's Wood, o miksavimas atliktas Whitfield studijoje. Tuo metu grup\xc4\x97 steng\xc4\x97si koncertuoti tiek, kiek \xc4\xafmanoma (vien 2002-aisiais vir\xc5\xa1 \xc5\xa1imto koncert\xc5\xb3), ap\xc5\xa1ild\xc4\x97 tokius atlik\xc4\x97jus kaip Sex Pistols ir Morrissey._NEWLINE_Antrasis singlas Up The Bracket buvo i\xc5\xa1leistas rugs\xc4\x97jo 30-\xc4\x85j\xc4\x85 ir topuose pasiek\xc4\x97 29-\xc4\x85 viet\xc4\x85. Neilgai trukus buvo i\xc5\xa1leistas debiutinis studijinis albumas Up The Bracket (spalio 21-\xc4\x85 dien\xc4\x85), kuris topuose pasiek\xc4\x97 35-\xc4\x85 viet\xc4\x85. The Libertines buvo pripa\xc5\xbeinti geriausia nauja grupe t\xc5\xb3 met\xc5\xb3 NME apdovanojimuose, o Bar\xc3\xa2t i\xc5\xa1sik\xc4\x97l\xc4\x97 i\xc5\xa1 Albion Rooms."